yakhyo/uz-wiki huggingface dataset:
Alisher Sultonov

Alisher Saidabbosovich Sultonov — „Oʻzbekneftgaz“ milliy xolding kompaniyasi boshqaruv raisi (2015-2018), Oʻzbekiston Milliy Olimpiya qoʻmitasi prezidenti (2017-2018), vitse-prezidenti (2018-2019), Oʻzbekiston Bosh vazirining oʻrinbosari (2017-2022), Energetika vaziri (2019-2022).

Biografiyasi 
1984-1989 — A.F.Mojayskiy nomidagi harbiy muhandislik instituti talabasi

1989-1991 — Harbiy xizmatda

1991-1993 — Oʻzbekiston Fanlar Akademiyasi Amaliy fizika instituti lazer pribor qurilish boʻlimi texnologi, xalqaro boʻlim texnologi, tijorat boʻlimi yetakchi muhandisi.

1993-1996 — Ijara, qoʻshma va xususiy korxonalar xodimlari va tadbirkorlarning Toshkent shahar kasaba uyushmasi tashkiliy boʻlim mudiri.

1996-1998 — „Oʻzneftniqaytaishlash“ aksiyadorlik kompaniyasi Buxoro neftni qayta ishlash zavodi qurilishi kontrakti bajarilishini taʼminlash boʻyicha direksiyasi asbob-uskunalarni tayyorlash va qabul qilish nazorati boʻyicha bosh mutaxassisi.

1998-1998 — „Oʻztashqineftgaz“ tashqi iqtisodiy aloqalar birlashmasi kontraktlar bajarilishi boʻyicha direksiyasi bosh mutaxassisi.

1998-1999 — „Oʻzbekneftgaz“ milliy xolding kompaniyasi Shoʻrtan gaz-kimyo majmuasi qurilishi boshqarmasi tayyorlangan asbob uskunalarni tekshiruvdan oʻtkazish va sotib olishni nazorat qilish, loyiha hujjatlarini qabul qilish guruhi bosh mutaxassisi.

1999-2002 — „Oʻzbekneftgaz“ milliy xolding kompaniyasi Shoʻrtan gaz kimyo majmuasi qurilishi boshqarmasi boshligʻi.

2002-2013 — „Shoʻrtan gaz-kimyo majmuasi“ unitar shoʻba korxonasi direktori.

2013-2018 — Oʻzbekiston shaxmat federatsiyasi raisi.

2013-2015 — „Oʻzbekneftgaz“ Milliy xolding kompaniyasi Prognozlash, resurslar va investitsiya dasturlari bosh boshqarmasi boshligʻi — boshqaruv raisining birinchi oʻrinbosari.

2015-2018 — „Oʻzbekneftgaz“ Milliy xolding kompaniyasi boshqaruvi raisi.

2017-2018 — Oʻzbekiston Milliy Olimpiya qoʻmitasi prezidenti.

2018-2019 — Oʻzbekiston milliy olimpiya qoʻmitasi vitse-prezidenti.

2017-yildan 2022-yilgacha Oʻzbekiston Respublikasi Bosh vazirining oʻrinbosari.

2019-yil 16-fevraldan 2022-yil 7-iyungacha — Bosh vazir oʻrinbosari, Energetika vaziri.

2020-yildan 2022-yilgacha — Oʻzbekiston Rowing&Canoe federatsiyasi raisi.

2022-yildan buyon O‘zbekiston Respublikasi prezidentining energetik xavfsizlik boʻyicha maslahatchisi lavozimida ishlamoqda.

Oilasi 
Otasi — Sultanov Said-Abbas Saidaxmedovich — Fanlar akademiyasi ishlar boshqarmasi boshlig'i boʻlgan.

Oʻgʻli — Sultanov Saidafzal Alisherovich — Oʻzbekiston Respublikasi Ichki ishlar vazirligi jinoyat-qidiruv bosh boshqarmasi tezkor vakili.

Manbalar 

Toshkentda tugʻilganlar
Oʻzbekiston muhandislari
Oʻzbekiston vazirlari
Oʻzbekiston yetakchilari
Oʻzbekiston MOQ Prezidentlari
Tursinxon Xudayberganov

Tursinxan Aydarovich Xudaybergenov (, 1951-yil 20-may, Toshkent viloyati) – Oʻzbekiston Respublikasi Prezidentining davlat maslahatchisi (2001—2006-yillarda va 2016-yildan hozirgi kunga qadar). Oʻzbekiston Respublikasi Favqulodda vaziyatlar vaziri (2010—2016 va 2018—2022-yillarda), Oʻzbekiston Respublikasi mahalla va nuroniylar masalalari vaziri (2022-yildan 2023-yilgacha), Oʻzbekiston Respublikasi Oliy Majlisi Senatining aʼzosi (2005—2010-yillarda va 2020-yildan).

Biografiyasi 
Tursinxon Xudayberganov 1951-yil 20-may kuni Toshkent viloyati Chinoz tumanida tugʻilgan. Millati – qozoq.

Taʼlim 
1969—1973-yillarda Nizomiy nomidagi Toshkent davlat pedagogika universiteti talabasi, 1980—1982-yillarda SSSR Ichki ishlar vazirligi akademiyasi tinglovchisi.

Mehnat faoliyati 
1968—1969-yillarda Chinoz tumanidagi 20-oʻrta maktab direktori oʻrinbosari.

1973—1980-yillarda Chirchiq shahar ichki ishlar boʻlimi voyaga yetmaganlar bilan ishlash boʻlinmasi inspektori, boʻlinma boshligʻi.

1982—1987-yillarda Boʻka tumani ichki ishlar boʻlimi boshligʻi.

1987—1989-yillarda Toshkent viloyati ichki ishlar boshqarmasi jamoat tartibini saqlash xizmati boshligʻi.

1989—1991-yillarda Toshkent viloyati ichki ishlar boshqarmasi boshligʻining oʻrinbosari.

1991—1997-yillarda Toshkent shahar ichki ishlar bosh boshqarmasi boshligʻining birinchi oʻrinbosari.

1997—2001-yillarda Xorazm viloyati ichki ishlar boshqarmasi boshligʻi.

2001—2006-yillarda Oʻzbekiston Respublikasi Prezidentining huquqni muhofaza qiluvchi va nazorat idoralarining faoliyatini muvofiqlashtirish boʻyicha davlat maslahatchisi.

2005—2010-yillarda Oʻzbekiston Respublikasi Oliy Majlisi Senatining aʼzosi.

2006-yil qisqa muddat Oʻzbekiston Respublikasi Ichki ishlar vazirining oʻrinbosari.

2006—2010-yillarda Fargʻona viloyati Ichki ishlar boshqarmasi boshligʻi.

2010—2016-yillarda Oʻzbekiston Respublikasi Favqulodda vaziyatlar vaziri.

2016-yil 20-dekabrdan 2023-yil 20-avgustgacha Oʻzbekiston Prezidentining Fuqarolar murojaatlari bilan ishlash masalalari boʻyicha davlat maslahatchisi boʻlgan.

2018—2022-yillarda Oʻzbekiston Respublikasi Favqulodda vaziyatlar vaziri vazifalarida faoliyat olib borgan.

2020-yildan Oʻzbekiston Respublikasi Oliy Majlisi Senatining aʼzosi.

2022-yildan 2023-yilgacha – Oʻzbekiston Respublikasi mahalla va nuroniylar masalalari vaziri.

2023-yil 20-avgustda Prezidentning Orolboʻyi mintaqasini barqaror rivojlantirish masalalari boʻyicha maslahatchisi etib tayinlandi.

Mukofotlari 
1997-yilda 2-darajali Shon-sharaf ordeni bilan mukofotlangan

2020-yilda Qozogʻistonning 2-darajali „Doʻstiq“ ordeni berilgan.

2021-yilda Oʻzbekistonda xizmat koʻrsatgan yoshlar murabbiysi faxriy unvoni bilan mukofotlangan

Oilasi 
Oʻgʻli Xudayberganov Artik Tursinxanovich, Toshkent viloyati ichki ishlar bosh boshqarmasi boshligʻining birinchi oʻrinbosari.

Manbalar 

Oʻzbekiston generallari
Oʻzbekiston yetakchilari
Oʻzbekiston senatorlari
Toshkent davlat pedagogika universiteti bitiruvchilari
Oʻzbekiston qozoqlari
Illustrated American Idioms

"Illustrated American Idioms" („Rasmlar bilan bezalgan Amerika iboralari“), toʻliq nomi "Illustrated American Idioms: Advanced Level Functional Activities for Development of Vocabulary" („Rasmlar bilan bezalgan Amerika iboralari: Soʻz boyligini oshirish uchun yetuk darajadagi mashqlar“) – Dean Curry qalamiga mansub ingliz tili iboralari toʻplami. Ilk bor 1982-yil Vashington shahrida AQSh Maʼlumot agentligi () tomonidan chop etilgan. 1988- hamda 1989-yillarda qayta nashr qilingan.

Asarda ingliz tili iboralari, xususan, AQSh ingliz tilisida keng tarqalgan iboralar koʻrib chiqilgan. „Illustrated American Idioms“ ingliz tilini yetuk darajada oʻzlashtirgan shaxslar uchun moʻljallangan. Oʻquvchi iboralarni eslab qolishi oson boʻlishi uchun har bir ibora rasm bilan bezatilgan. 2010-yilda asar asosida yanada mukammalroq spravochnik – „In the Loop“ idiomalar toʻplamani tuzilgan.

Yana qarang 
 In the Loop

Havolalar 
 „Illustrated American Idioms“ 

Ingliz tili grammatikasi boʻyicha kitoblar
Doʻst orttirish va odamlarga taʼsir koʻrsatish toʻgʻrisida

„Doʻst orttirish va odamlarga taʼsir koʻrsatish toʻgʻrisida“ () — amerikalik psixolog Dale Carnegie qalamiga mansub kitob. Ilk bor 1936-yil Simon and Schuster nashriyoti tomonidan chop etilgan. Kishilarga mustaqil ravishda oʻsishda koʻmaklashishni koʻzlovchi ushbu asar oʻz-oʻziga yordam berish () janridagi eng mashhur kitobdir.

Asar sotuvga chiqishi bilanoq katta muvaffaqiyat qozongan. Nashr qilingan birinchi yilidayoq kichik oʻzgartirishlar kiritilib, 17 marta qayta nashr qilingan. Shu kungacha kitobning 30 milliondan oshiq nusxasi sotilgan. „Doʻst orttirish va odamlarga taʼsir koʻrsatish toʻgʻrisida“ 2011-yil Time jurnlali tuzgan eng katta taʼsirga ega 100 kitob roʻyxatida 19-oʻrinni egalladi.

Simon & Schuster nashriyoti xodimi Leon Shimkin 1934-yil Carnegiening 14 hafta davom etuvchi kurslaridan birida qatnashgan. Shimkin Carnegieni kurs materiallarini kitob oʻlaroq chop etish maqsadida ularni stenografist yozib olishiga ruxsat berishga koʻndirgan. Kitobning dastlabki nusxasida rang-barang misollar hamda chuqur maʼnoli masallar koʻp boʻlgan. Kitobda odamlar bilan muomala qilish, doʻst orttirish, boshqalarni oʻzidek fikrlashga undash, buyuk yetakchi boʻlish hamda oilaviy farovonlikka erishish sirlari berilgan. Muallif qadimiy haqiqatlar hamda endigina shakllanayotgan psixologiya faniga tayangan holda, odamlar oʻrtasidagi munosabatlar haqida ham qiziqlarli, ham ommabop kitob yozgan. Asarda boshqalarning egoistik moyilliklaridan kishi oʻz foydasi uchun qanday foydalanishi mumkinligiga urgʻu beriladi. Carnegie joziba, boshqalarni qadrlash hamda oʻzgachalik yordamida muvaffaqiyatga erishish mumkinligi haqidagi gʻoyani ilgari surgan.

1981-yil kitobdagi ayrim jumlalar oʻzgaritirilgan hamda yangi misollar keltirilgan ikkinchi nashri chop etilgan. Yangi nashrda boʻlimlar soni oltitadan toʻrttaga kamaytirilgan. Buning uchun muvaffaqiyatli biznes maktublari hamda oilaviy baxt haqidagi boʻlimlar olib tashlangan. 2011-yil kitobning uchinchi nashri dunyo yuzini koʻrdi. Mazkur nashr „Raqamli asrda doʻst orttirish va odamlarga taʼsir koʻrsatish toʻgʻrisida“ () deb nomlanadi. Ushbu nashrda Carnegiening boshqalar bilan munosabatlarda hamda biznes sohasida muvaffaqiyat qozonish boʻyicha qarashlari raqamli davr talablari kontekstiga moslashtirilgan.

„Doʻst orttirish va odamlarga taʼsir koʻrsatish toʻgʻrisida“ oʻnlab tilga, jumladan, oʻzbek tiliga ham tarjima qilingan. Asarni oʻzbek tiliga rus tilidan Fatxulla Namozov oʻgirgan. Oʻzbek tilidagi tarjima varianti Toshkent shahrida „Yangi asr avlodi“ nashriyoti tomonidan chop etilgan. Yana „Oʻz-oʻziga ishonch hosil qilish va omma oldida soʻzlash sanʼati“ () va „Bezovtalikni tark etish va yangi hayot boshlash sirlari“ () kitoblari bilan birgalikda „Muvaffaqiyat kaliti“ nomi bilan toʻplam oʻlaroq chop etilgan.

Manbalar

Havolalar 
 „Muvaffaqiyat kaliti“ toʻplami Oʻzkitob saytida 

Ommabop psixologiya boʻyicha kitoblar
Oʻz-oʻziga ishonch hosil qilish va omma oldida soʻzlash sanʼati

„Oʻz-oʻziga ishonch hosil qilish va omma oldida soʻzlash sanʼati“ () — amerikalik psixolog Dale Carnegie qalamiga mansub kitob. Ilk bor 1926-yil „Omma oldida soʻzlash: Biznesmenlar uchan amaliy kurs“ () nomi bilan chop etilgan. 1937-yil „Omma oldida soʻzlash va biznesda odamlarga taʼsir oʻtkazish“ () nomi bilan qayta nashr qilingan. 1956-yil kitobi nomi yana „Oʻz-oʻziga ishonch hosil qilish va omma oldida soʻzlash sanʼati“ () qilib oʻzgartirilgan. Asar rus va oʻzbek tillarida aynan shu nom bilan tanilgan. 1962-yil kitobning Carnegie kursi uchun moslashtirilgan nashri „Samarali nutq soʻzlashning tez va oson yoʻli“ () (1962) nomi bilan chop etilgan. 2005-yil kitobning yangi nashri „Muvaffaqiyatga erishish uchun omma oldida soʻzlash“ () nomi bilan dunyo yuzini koʻrgan.

1956-hamda 1962-yilgi nashrlarni Dorothy Carnegie tayyorlagan. 2005-yilgi nashrni Arthur Pell nashrga tayyorlagan. Pell versiyasida Dorothy Carnegie versiyasida olib tashlangan materiallar qayta tiklangan. Kishilarga mustaqil ravishda oʻsishda koʻmaklashishni koʻzlovchi ushbu asar oʻz-oʻziga yordam berish () janridagi eng mashhur kitoblarning biridir.

Asar muallifning kurslari davomida qoʻllangan standart adabiyot boʻlgan. Kitobning asosiy maqsadi omma oldida soʻzlashni chuqur tushuntirib berish hamda omma oldida nutq soʻzlashda kelib chiqadigan qoʻrquvlarni yengishga yordam berishdir.

„Oʻz-oʻziga ishonch hosil qilish va omma oldida soʻzlash sanʼati“ oʻnlab tilga, jumladan, oʻzbek tiliga tarjima qilingan. Asarni oʻzbek tiliga rus tilidan Fatxulla Namozov oʻgirgan. Oʻzbek tilida ilk bor 2010-yil Toshkent shahrida „Yangi asr avlodi“ nashriyoti tomonidan chop etilgan. Yana „Doʻst orttirish va odamlarga taʼsir koʻrsatish toʻgʻrisida“ () va „Bezovtalikni tark etish va yangi hayot boshlash sirlari“ () kitoblari bilan birgalikda „Muvaffaqiyat kaliti“ nomi bilan toʻplam oʻlaroq chop etilgan. Toʻplamni oʻzbek tiliga rus tilidan Fatxulla Namozov oʻgirgan.

Havolalar 

 „Muvaffaqiyat kaliti“ toʻplami Oʻzkitob saytida 

Ommabop psixologiya boʻyicha kitoblar
Gʻulomjon Ibragimov

Gʻulomjon Inomovich Ibragimov (1958-yil, Toshkent) — Toshkent viloyati hokimi (2017—2019), Oʻzbekiston Bosh vazirining oʻrinbosari (2010—2017).

Tarjimai holi 
 1985—1992-yillarda  Olmaliq kimyoviy zavodida yoshlar tashkiloti kotibi, zavod direktori yordamchisi, direktor o’rinbosari, direktor lavozimlarida ishlagan.
 1992—2004-yillarda «Olmaliq ammofos aksiyadorlik jamiyati» OAJ bosh direktori.
 2004—2010-yillarda «Oʻzkimyosanoat» kompaniyasi boshqaruv raisi.
 2010—2017-yillarda Oʻzbekiston Bosh vazirining oʻrinbosari — geologiya, yoqilgʻi-energetika kompleksi, kimyo, neft-kimyo majmuasi rahbari.
 2017—2019-yillar Toshkent viloyati hokimi.
 2019-yildan — Toshkent viloyatidagi "1-rezotexnika zavodi" MCHJ direktori.

Tanqid 
2012-yil Islom Karimov boshchiligida oʻtkazilgan hukumat yalpi majlisida prezident Karimov amalga oshirilishi lozim boʻlgan investitsion loyihalardagi oqsoqliklarga yoʻl qoʻyilgani uchun Gʻulomjon Ibragimovni ayblab, unga dakki beradi. Xususan, u loyihalarni amalga oshirishda zarur boʻlgan chora-tadbirlarni koʻrmaganligi uchun tanqid qilinadi.

Manbalar 

Oʻzbekiston yetakchilari
Toshkent viloyatining hokimlari
Toshkent davlat texnika universiteti bitiruvchilari
Muvaffaqiyat kaliti

„Muvaffaqiyat kaliti“ yoki „Doʻst orttirish va odamlarga taʼsir koʻrsatish toʻgʻrisida. Oʻz-oʻziga ishonch hosil qilish va omma oldida soʻzlash sanʼati. Bezovtalikni tark etish va yangi hayot boshlash sirlari“  — amerikalik psixolog Dale Carnegie qalamiga mansub „Doʻst orttirish va odamlarga taʼsir koʻrsatish toʻgʻrisida“ (), „Oʻz-oʻziga ishonch hosil qilish va omma oldida soʻzlash sanʼati“ (), „Bezovtalikni tark etish va yangi hayot boshlash sirlari“ () kitoblarini oʻzida jamlagan toʻplam. 

Toʻplam rus tiliga 1990-yillar boshida tarjima qilingan va tez orada keng shuhrat qozongan. Asar rus tilida bir necha nashriyot tomonidan bir necha marta nashr qilingan. Ruscha toʻplamga uch kitob kiritilgan boʻlsa-da, ayrim hollarda uning nomi shunchaki „Doʻst orttirish va odamlarga taʼsir koʻrsatish toʻgʻrisida“ () deb yuritiladi.

Toʻplamga kiritilgan kitoblar oʻnlab tilga, jumladan, oʻzbek tiliga tarjima qilingan. „Muvaffaqiyat kaliti“ toʻplamini oʻzbek tiliga rus tilidan Fatxulla Namozov oʻgirgan. Oʻzbekcha tarjima 2010-yil Toshkent shahrida „Yangi asr avlodi“ nashriyotida chop etilgan.

Havolalar 

 „Muvaffaqiyat kaliti“ toʻplami Oʻzkitob saytida 

Ommabop psixologiya boʻyicha kitoblar
Shvetsiya Turkvizyon qoʻshiq tanlovida

Shvetsiya Turkvizyon qoʻshiq tanlovida 2017 yildan beri qatnashib kelmoqda. Tanlovda ishtirok etishini 25 oktyabr 2016 yili tasdiqladi  . Mamlakatning birinchi ishtirokchisi Arghavan Ozarbayjon tilida "Dirçəliş" qoʻshigʻini ijro etdi

Qatnashish

Manbalar 
Turkvizyon qoʻshiq tanlovi
The Alphabet of Manliness

„The Alphabet of Manliness“ („Erkaklilik alifbosi“) — amerikalik qiziqchi Maddox (taxallusi; asl ismi George Ouzounian) qalamiga mansub kitob. Ilk bor 2006-yil New York shahrida „Kensington Books“ (oʻsha davrda „Citadel Press“) nashriyoti tomonidan chop etilgan. 2009- hamda 2011-yillarda qayta nashr qilingan. 2009-yilgi nashr uzunroq boʻlib, unga muqaddima, „Erkaklilik sonlari“ haqida qoʻshimcha 36 sahifa hamda sakkizta rangli rasm kiritilgan. Buyuk Britaniyada chop etilgan nashrdan esa kitobning ayrim gaplari olib tashlangan.

Kitob „The New York Times“ gazetasining bestsellerlar roʻyxatida „Maslahatlar, qoʻllanmalar va boshqalar“ turkumida ikkinchi oʻringacha koʻtarilgan.

„The Alphabet of Manliness“ 26 boʻlimga boʻlingan boʻlib, ularning har biri ingliz tili alifbosidagi 26 harfiga mos keladi. Muallif asarni oʻziga bagʻishlagan: asar boshida „Umrim sevgisi, ruhiy hamkorim va dunyodagi eng buyuk odam: oʻzimga bagʻishlayman“, deb yozilgan.

Boʻlimlari 

 A - Ass-Kicking
 B - Boner
 C - Copping a Feel
 D - Dump, Taking a
 E - Enlightenment
 F - Female Wrestling
 G - Gas
 H - Hot Sauce
 I - Irate
 J - Jerky, Beef
 K - Knockers
 L - Lumberjack
 M - Metal
 N - Norris, Chuck
 O - Obedience
 P - Pirates
 Q - Quickies
 R - Road Rage
 S - Sneaking a Peek
 T - Taunting
 U - Urinal Etiquette
 V - Violence
 W - Winner
 X - XXX
 Y - Yelling
 Z - Zombies

Musavvirlar 
 Bryan Douglas
 Justina Fader
 Louis Fernet-Leclair
 Jim Moore
 John Petersen
 Thomas Pollock Jr.
 Leah Tiscione
 Angelo Vildasol

Manbalar

Havolalar 
 Rasmiy sayt  

Hajviya kitoblar
Muzrob Ikromov

Ikromov Muzraf Muborakxojiyevich ( 1973-yil 14-sentabrda Toshkent shahrida tug‘ilgan) — oʻzbek huqushunosi, davlat arbobi. 2015—2017-yillarda Oʻzbekiston Respublikasi Adliya vaziri, 2017—2019-yillarda Oʻzbekiston Hisob palatasi raisi. 2020-yildan buyon  Oʻzbekiston Respublikasi Adliya vazirining oʻrinbosari.

Hayoti 
1973-yil 14-sentyabrda Toshkent shahrida tugʻilgan. Maʼlumoti — oliy, mutaxassizligi huquqshunos. 1995-yilda Toshkent davlat yuridik institutini, 2007-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasini tugatgan.

Mehnat faoliyatini 1995 yili Adliya vazirligi iqtisodiy islohot bo‘yicha qonunchilik va me'yoriy hujjatlar loyihalarini tayyorlash hamda huquqiy ekspertiza qilish boshqarmasi katta maslahatchisi vazifasidan boshlagan. Keyinchalik mazkur boshqarmaning bosh maslahatchisi lavozimida faoliyat yuritgan.

1997-2003-yillarda Oʻzbekiston Respublikasi Adliya vazirligi idoraviy meʼyoriy hujjatlarni davlat roʻyxatidan oʻtkazish boshqarmasi boʻlim boshligʻi, boshqarma boshligʻi, 2003-2008-yillarda Oʻzbekiston Respublikasi Adliya vazirligi qonunchilik Bosh boshqarmasi boshligʻi adliya vazirligi huzuridagi Huquqiy axborot bilan taʼminlash markazining rahbari, 2008-2012-yillarda Oʻzbekiston Respublikasi Vazirlar Mahkamasi Huquqiy ekspertiza va xalqaro shartnomalar boshqarmasi boʻlim mudiri, 2012-2013-yillarda Oʻzbekiston Respublikasi Prezidenti Devoni Oliy Majlis, siyosiy va jamoat tashkilotlari bilan hamkorlik qilish xizmatining Oʻzbekiston Respublikasining Oliy Majlisi Qonunchilik palatasi va Senati bilan hamkorlik qilish masalalari boʻyicha shoʻba mudiri, 2013-2015-yillarda Oʻzbekiston Respublikasi Adliya vazirining birinchi oʻrinbosari, 2015-2017-yillarda Oʻzbekiston Respublikasi Adliya vaziri, 2017-2019-yillarda Oʻzbekiston Respublikasi Hisob palatasi raisi, 2019-2020-yillarda Qashqadaryo viloyat adliya boshqarmasi boshligʻi lavozimlarida faoliyat yuritgan.

Oʻzbekiston Respublikasi Prezidentining 2020-yil 25-maydagi PQ-4727-son qarori bilan M. Ikramov Oʻzbekiston Respublikasi adliya vazirining oʻrinbosari etib tayinlangan.

Mukofotlari 
M. Ikramov 2007-yilda “Shuhrat” medali hamda 2014-yilda “Oʻzbekiston Respublikasida xizmat koʻrsatgan yurist” Faxriy unvoni bilan mukofotlangan.

Manbalar 

Oʻzbekiston yetakchilari
Sirli hodisalar va moʻjizalar

„Sirli hodisalar va moʻjizalar“ () — rus olimi va bibliografi Nikolay Rubakin qalamiga mansub ommabop fan boʻyicha kitob. Ilk bor 1909-yil Sankt Peterburg shahrida chop etilgan. 1925-, 1960-, 1962- hamda 1965- yillarda qayta nashr qilingan.

Asarda muallif din va xurofotni tanqid qiladi, dindorlar va xurofotchilar moʻjiza deb baholovchi hodisalarni ilmiy jihatdan tushuntirib beradi. Kitob bir necha tilga, jumladan, oʻzbek tiliga tarjima qilingan. Oʻzbekcha nashr 1967-yil Toshkent shahrida „Oʻzbekiston“ nashriyotida chop etilgan.

Oʻzbekcha tarjimasi 
Asar bir necha tilga, jumladan, oʻzbek tiliga tarjima qilingan. Oʻzbekcha nashr 1967-yil Toshkent shahrida „Oʻzbekiston“ nashriyotida chop etilgan. Kitob adadi – 10 000 nusxa.

Manbalar

Havolalar 
 „Sirli hodisalar va moʻjizalar“ 

Ilmiy-ommabop kitoblar
Maqol va idiomalar tarjimasi

„Maqol va idiomalar tarjimasi“, toʻliq nomi „Maqol va idiomalar tarjimasi: Rus tilidan oʻzbekchaga maqol, matal va idiomalarni tarjima qilish masalasiga doir“ — oʻzbek tilshunosi Gʻaybulla Salomov qalamiga mansub tarjimashunoslik boʻyicha kitob. 1961-yil Toshkent shahrida Oʻzbekiston SSR Fanlar akademiyasida chop etilgan. „Maqol va idiomalar tarjimasi“ Salomovning tarjimonlar, oʻqituvchilar va talabalar orasida keng qoʻllaniladigan asarlaridan biridir.

Asar rus tilidan oʻzbek tiliga maqol, matal va idiomalarni tarjima qilish masalasiga bagʻishlangan. Unda ayrim frazeologik iboralar ularning ozarbayjon, qozoq, tatar va boshqa tillarga qilingan tarjimalari bilan solishtirilgan hamda bunday koʻchma maʼnoli birikmalarning shu tillardagi muqobillari qiyos qilingan.

Manbalar

Havolalar 
 „Maqol va idiomalar tarjimasi“ Ziyouz saytida

Tilshunoslik boʻyicha kitoblar
Bozor Sobir

Bozor Sobir (tav. 1938, Sifiyen, Vahdat, Tojikiston) - tojikistonlik mashhur shoir va davlat arbobi.

Hayoti
Bozor Sobir 1938 - yil Fayzobod tumanidagi So'fiyon qishlog'ida dunyoga kelgan. Tojikiston davlat universitetining filologiya fakultetini tugatgan. Uzoq yillar jurnalistika sohasida ishladi. Tojikiston Yozuvchilar uyushmasida poeziya bo'yicha konsultant boʻlgan. Bir necha she'riy to'plamlar muallifi. 

bozorchi bòlgan shunga nomi bozor sobir u kishining eng ur sherlarikulbai modar sanaladi va bundan tashqaribachaxoi dexoti va chorpora kabi mashxur sherlar fi sanaladi
Ilhom Neʼmatov

Neʼmatov Ilhomjon Toʻychiyevich (1952-yil, Namangan) — Oʻzbekiston Respublikasi Tashqi ishlar vazirining birinchi oʻrinbosari.

Biografiyasi 
1952-yil 1-mayda Namangan viloyatida tugʻilgan.

1973-yili Fargʻona politexnika institutini tamomlagan. Ingliz, rus va nemis tillarini biladi. 

1992-yili SSSR TIV Diplomatik akademiyasini tamomladi. Iqtisod fanlari nomzodi ilmiy darajasiga ega.

1973-1974 — Qurolli Kuchlar safida xizmat.

1975-1989 — Namangan viloyatining qurilish tashkilotlari, partiya va jamoatchilik organlarida rahbar lavozimlarida ishladi.

1989-1992 — SSSR (Rossiya) Tashqi ishlar vazirligi diplomatik akademiyasi tinglovchisi.

1992-1993 — Konsullik boshqarmasida boʻlim boshligʻi, Ishlar boshqarmasi boshligʻi.

1993-1995 — Oʻzbekiston Respublikasining Germaniyadagi elchixonasi 1-kotibi, maslahatchi-vakili.

1995-1996 — Oʻzbekiston Respublikasi Tashqi ishlar vazirligi Konsullik boshqarmasi boshligʻi oʻrinbosari.

1996-1997 — Oʻzbekiston Respublikasi prezidenti huzuridagi Milliy xavfsizlik kengashi bosh konsultanti.

1997-1999 — Oʻzbekiston Respublikasining Hindistondagi favqulodda va muxtor elchisi.

1999-2008 — Oʻzbekiston Respublikasi Tashqi ishlar vazirining maslahatchisi, oʻrinbosari, birinchi oʻrinbosari, Oʻzbekiston Respublikasining ShHTdagi milliy koordinatori.

2008-2010 — Oʻzbekiston Respublikasining Rossiya Federatsiyasidagi favqulodda va muxtor elchisi.

2010-2013 — Oʻzbekiston Respublikasining AQShdagi favqulodda va muxtor elchisi.

2010-2013 — Oʻzbekiston Respublikasining qarorgohi Vashingtonda joylashgan Braziliya va Kanadadagi Favqulodda va Muxtor Elchisi.

2013-2014 — Oʻzbekiston Respublikasi Tashqi ishlar vazirligining alohida topshiriqlar boʻyicha elchisi.

2014-2016 — „GM Uzbekistan“ AJ Bosh direktori maslahatchisi.

2016-2018 — Oʻzbekiston Respublikasi Tashqi ishlar vazirligining alohida topshiriqlar boʻyicha elchisi.

2018-2020 — Oʻzbekiston Respublikasi tashqi ishlar vazirining birinchi oʻrinbosari.

2020-2021 — Oʻzbekiston Respublikasi tashqi ishlar vazirining oʻrinbosari.

2021-yildan — MDH ijro qoʻmitasi raisining oʻrinbosari

Favqulodda va muxtor elchi diplomatik martabasiga ega.

Manbalar 

Oʻzbekiston yetakchilari
Oʻzbekistonning Hindistondagi elchilari
Oʻzbekistonning Rossiyadagi elchilari
Oʻzbekistonning AQShdagi elchilari
Oʻzbekistonning Kanadadagi elchilari
Oʻzbekistonning Braziliyadagi elchilari
Siderik davr

Siderik aylana davri (lotincha sidus – yulduz; qaratqich kelishik – sideris) – Yulduzlarga nisbatan qaysidir samoviy yoʻldosh jism asosiy jismning atrofida toʻliq aylana bajargan vaqt oraligʻi. Siderik aylana davri tushunchasi Yer atrofida aylanuvchi jismlarga nisbatan qoʻllanadi – aniqrogʻi Oyga(siderik oy) va sunʼiy yoʻldoshlarga, xattoki Quyosh atrofidagi aylanuvchi sayyora, kometa va boshqalarga ham qoʻllanadi.
Boriq Shafiiy

Boriq Shafiiy (1932, Kobul — 2017, Germaniya) — afgʻonistonlik fors - dariy adabiyotining yirik vakili, davlat arbobi hamda shoir va yozuvchisi.

Manbalar 

 

1932-yilda tugʻilganlar
11-fevralda vafot etganlar
2017-yilda vafot etganlar

Shoirlar
Yozuvchilar
Kamasutra

„Kamasutra“ () — Vatsyayana qalamiga mansub qadimiy hindu traktat. Asar kama, yaʼni sezgi, his-tuygʻu sohalari hamda shahvat mavzusiga bagʻishlangan. „Kamasutra“ sanskrit adabiyotidagi inson jinsiy hayoti haqidagi standart asar oʻlaroq baholanadi. „Kamasutra“ asari „Kamashastra“ nomi bilan maʼlum boʻlgan traktatlarning eng qadimiysi va eng mashhuridir.

Asarning bir boʻlimida jinsiy aloqa boʻyicha amaliy maslahatlar berilgan. „Kamasutra“ asosan proza janrida yozilgan, lekin unda sheʼriy misralar ham keltirilgan. „Kama“ hinduiylikda hayotning toʻrt maqsadidan biri boʻlib, „xohish“, jumladan, „shahvat“ maʼnolarini anglatadi. „Sutra“ soʻzi esa jismlarni ushlab turuvchi ip yoki tola maʼnosini anglatadi. Koʻchma maʼnoda esa hikmatli soʻz (yoki qator, qoida, formula) yoki hikmatli soʻzlarning spravochnik shaklidagi toʻplami maʼnosini beradi.

„Kamasutra“ jinsiy aloqa boʻyicha qoʻllanma. degan fikr keng tarqalganiga qaramasdan, asar oʻzini sevgi, oila hamda inson hayotining rohat bilan bogʻliq boshqa aspektlariga bagʻishlangan, yaxshi va xayrli yashashni oʻrgatuvchi qoʻllanma oʻlaroq taqdim etadi. „Kamasutra“ ayrim mamlakatlarda topqir jinsiy pozalar toʻplami oʻlaroq koʻriladi. Aslida esa asarning 20 foizi jinsiy aloqa pozalariga bagʻishlangan. Asarning aksar qismi muhabbat falsafasi va nazariyasi, insonda nima xohish keltirib chiqarishi, uni nima qoʻllab-quvvatlab turishi va qachon bunay istak yaxshi yoki yomon ekanligiga bagʻishlangan.

Tarixchilarga koʻra, „Kamasutra“ eramizdan avvalgi 400-yillar va eramizning 200-yillari oʻrtasida yozilgan. Britan tarixchisi John Keay „Kamasutra“ hozirgi shakliga 2-asrda keltirilgan, deb hisoblaydi. Asar dunyoning bir necha tiliga tarjima qilingan.

Manbalar

Havolalar 

 „Kamasutra“ Gutenberg loyihasida 

Jinsiy hayot boʻyicha kitoblar
Ishqibozlar dunyosi

„Ishqibozlar dunyosi“ () — rus yozuvchisi va jurnalisti Yuriy Alperovich qalamiga mansub qiziqishlar haqidagi kitob. Ilk bor 1970-yil Moskva shahrida „Detskaya literatura“ nashriyotida chop etilgan. Asarda boʻsh vaqtini gʻaroyib ishlarga bagʻishlagan shaxslar va ularning xobbilari haqida hikoya qilinadi.

Asarni oʻzbek tiliga Olimjon Ahmadjonov tarjima qilgan. Oʻzbekcha nashr 1975-yil Toshkent shahrida „Yosh gvardiya“ nashriyotida chop etilgan.

Oʻzbekcha tarjimasi 
Asarni oʻzbek tiliga 1970-yil „Detskaya literatura“ nashriyoti chop etgan ruscha nashridan Olimjon Ahmadjonov qisqartirib tarjima qilgan. Oʻzbekcha nashr 1975-yil Toshkent shahrida „Yosh gvardiya“ nashriyotida chop etilgan. Asarni nashrga tayyorlashda quyidagi shaxslar ishtirok etgan: E. Siddiqov – muharrir, E. Valiyev – rassom, Q. Aliyev – rasmlar muharriri, A. Albert – texnik muharrir, M. Ortiqova – musahhih. Kitob adadi – 45 000 nusxa.

Manbalar 

Qiziqishlar boʻyicha kitoblar
The Next Great Globalization

„The Next Great Globalization“ (), toʻliq nomi  „The Next Great Globalization: How Disadvantaged Nations Can Harness Their Financial Systems to Get Rich“ () — amerikalik iqtisodchi Frederic S. Mishkin yozgan iqtisodiy rivojlanish boʻyicha kitob. Ilk bor 2006-yil Prinston shahrida Prinston universiteti nashriyotida chop etilgan. 2008-yil qayta nashr qilingan.

Asarda globallashuvning ijobiy jihatlari hamda rivojlanmagan davlatlar boyish uchun xalqaro moliyaviy tizimdan qanday foydalanishi mumkinligi haqida soʻz yuritiladi. Xususan, kitobda xorijiy kapital hamda moliyaviy liberalizatsiyaning yaxshi tomonlari koʻrib chiqilgan. Asarda yozilishicha, samarali boshqarilgan moliyaviy globallashuv 19- hamda 20-asrlarda savdo va maʼlumot globallashuvi keltirib chiqargan ijobiy oʻzgarishlarga mutanosib rivojlanishga turtki boʻlishi mumkin. Umuman olganda, „The Next Great Globalization“ taqrizchilar tomonidan yaxshi baholandi, ammo unda Xalqaro valyuta fondi kabi tashkilotlar oshiqcha ijobiy tasvirlangani tanqid qilindi.

Manbalar

Havolalar 
 „The Next Great Globalization“ Prinston universiteti nashriyot saytida 

Iqtisod boʻyicha kitoblar
Oshskiye sobitiya: Na materialax KGB

„Oshskiye sobitiya“ (; ) (), toʻliq nomi „Oshskiye sobitiya: Na materialax KGB“ (; ) () — Talant Razaqov Oʻsh voqeasi haqida yozgan kitob. 1993-yil Bishkek shahrida „Renessans“ nashriyotida chop etilgan. Asar Qirgʻizistonda ayrim tarix boʻyicha oliy oʻquv yurtlari dasturlari uchun tavsiya qilingan adabiyotlar safidan oʻrin olgan.

Asar matni ham qirgʻiz, ham rus tilida yozilgan. Muallif shaxsiy kuzatuvlari, guvohlar hikoyalari, mavjud faktlar hamda Qirgʻiziston Milliy xavfsizlik qoʻmitasi maʼlumotlariga tayanib, 1990-yil asosan Oʻsh va Oʻzgan shaharlarida qirgʻizlar bilan oʻzbeklar oʻrtasida boʻlib oʻtgan toʻqnashuvlarni tahlil qilgan. Kitob oxirida hodisa bilan bogʻliq hujjatlar ilova qilingan. Ulardan biri Jalolobod viloyati yashovchi oʻzbeklarning SSSR rahmbariyatiga murojaatidir.

Manbalar 

Mojarolar boʻyicha kitoblar
Rus tilidagi kitoblar
Master the GRE

„Master the GRE“ () shuningdek — GRE testiga tayyorlanish boʻyicha „Peterson's“ nashriyoti tomonidan chop etiladigan qoʻllanma. Ayrim nashrlari „Master the GRE CAT“ va „Master the GRE General Test“ deb nomlangan. Qoʻllanmaning ilk nashri 1990-yil chop etilgan. 2024-yilga qadar 26 marta qayta nashr qilingan. GRE testiga hozirlanadigan talabalar orasida keng qoʻllanadi.

Asarning turli nashrlariga turli shaxslar, jumladan, Thomas H. Martinson,  Mark A. Stewart va Margaret Moranlar mualliflik qilgan. U olti boʻlimga boʻlingan boʻlib, ularda test haqida umumiy maʼlumot, bir diagnostik hamda uch mashq testi va testning „Analitik yozish“ (), „Yozma fikrlash“ (), „Matematik fikrlash“ () boʻlimlari haqida maʼlumot berilgan.

Nashrlari

Manbalar

Havolalar 
 „Master the GRE“ „Peterson's“ nashriyoti saytida  

GRE boʻyicha kitoblar
Sitora Ahmedova

Sitora Ahmedova (1992-yil 17-fevralda Toshkentda tugʻilgan) — aktrisa va qoʻshiqchi. Yoqub Ahmedovning kenja qizi. Ikki yoshidanoq „Tomosha“ bolalar raqs guruhida ishtirok eta boshlagan. Yetti yoshidan Yunusobod tumanidagi 13-sonli musiqa maktabida skripka va fortepiano boʻlimida oʻqigan. Oʻzbekiston davlat jahon tillari universitetida tahsil olgan. Xonandaning ilk taronalari „Votti-votti“, „Zor etay“ qoʻshiqlaridir. Hozirgi kungacha Ahmedova 25 dan ortiq qoʻshiqlarini hamda „Sevgi bu — hayot“ va „Sensizlik bu mensizlikmasmu“ albomlarini chiqardi.

Manbalar 

Oʻzbekistonlik aktrisalar
Oʻzbekistonlik ayol qoʻshiqchilar
Yashayotgan insonlar
1992-yilda tugʻilganlar
Aktrisalar
Qoʻshiqchilar
Logan (film)

„Logan“ () — 2017-yilda chiqarilgan superqahramonlik filmi; „X-Men“ kinofranshizasidagi oʻninchi film; „Wolverine“ trilogiyasidagi uchinchi va yakuniy kinokartina. Marvel Comics komikslaridagi Wolverine personajiga asoslangan. 20th Century Fox, Marvel Entertainment, Kinberg Genre, Hutch Parker Productions, The Donners' Company, TSG Entertainment studiyalari tomonidan ishlangan, 20th Century Fox tomonidan esa tarqatilgan. Filmga James Mangold rejissyorlik qilgan. Bosh rollarni Hugh Jackman, Patrick Stewart, Richard E. Grant, Boyd Holbrook, Stephen Merchant va Dafne Keen ijro etgan.

„Logan“ filmining jahon premyerasi 2019-yilning 17-fevralida Berlin shahrida boʻlib oʻtgan. Prokatlarda umumjahon boʻylab $619 million mablagʻ toʻplagan.

Rollarda 
 Hugh Jackman — Logan / Wolverine
 Patrick Stewart — Charles Xavier
 Richard E. Grant — doktor Zander Rice
 Boyd Holbrook — Donald Pierce
 Stephen Merchant — Caliban
 Dafne Keen — Laura

Manbalar

Havolalar 
 
 
 

2017-yil filmlari
IMAX filmlar
AQSh filmlari
AQSh dramatik filmlari
AQSh jangari filmlari
AQSh ilmiy fantastik filmlari
AQSh sarguzasht filmlari
Ingliz tilidagi filmlar
20th Century Fox filmlari
James Mangold filmlari
Superqahramonlar haqidagi AQSh filmlari
TSG Entertainment filmlari
Spin-off filmlar
Joseph Proust

Joseph Proust — aktyor va fransuz kimyogari. 1799-yilda fransuz olimi Joseph Prust tomonidan taklif etilgan tarkibning doimiylik qonuni 1809-yilda koʻpchilik tomonidan eʼtirof etildi.

Hayoti 

Joseph L. Proust 26-sentyabr, 1754-yilda, Angers,Fransiyada tugʻilgan. Uning otasi Angersda aptekachi sifatida xizmat qilgan. Joseph otasining doʻkonida kimyoni oʻrganadi va u SALPETRIÈRE uchun bosh aptekachi boʻlib tayinlandi, soʻng, u keyinchalik Parijga keladi. U, shuningdek, Pilâtre de ROZIER, mashhur jodugar bilan kimyoni oʻrganadi.

Karlos IV ning taʼsiri ostida Proust Ispaniyaga yoʻl oladi. U yerda „Segovia“ Kimyo maktabida va „Salamanca“ universitetida kimyoni oʻrganadi. Napoleon Ispaniyaga bostirib kirganda, ular Proustning laboratoriyasini yoqib​​, uni orqaga yaʼni Fransiyaga majburlab qaytarib yuboradi. 1826-yil,5-iyul kuni u Angers, Fransiyada vafot etadi. Mineral proustite (Ag3AsS3) uning sharafiga nomlangan.

Kimyoviy tadqiqotlari 

Ilm-fan olamiga kirib Proust eng yirik muvaffaqiyatni qozondi.
Proust ham shirin meva va sabzavotda mavjud shakarni oʻrganishdan manfaatdor edi.
Telefon raqamlash rejasi

Telefon raqamlash rejasi — telefon foydalanuvchilariga shaharlar aro va halqaro qoʻngʻiroqlarni yuborish va qabul qilishni amalga oshiruvchi tizim. Bu tizimda ajralib turadigan jihatlardan biri bu, (+)belgisidan keyingi 3 tagacha raqam — Davlat kodi,  va qolgan qolgan raqamlar — shahar va abonent raqamidir.

Yana qarang 

 Davlatlarning telefon kodlari

Manbalar
Milliy TV

Milliy TV — Oʻzbekistondagi butun oila uchun moʻljallangan nodavlat musiqiy-koʻngilochar va maʼrifiy televizion kanal.

Faoliyati 
Milliy TV 2016-yil sentyabr oyidan efirga chiqa boshladi. Qisqa muddat ichida Milliy TV Oʻzbekiston televideniesida yetakchi oʻrinlardan birini egalladi.
Milliy TV efir vaqtining 70% oʻzbek tilida, 30% rus tilidagi dasturlardan iborat. 2017-yil 1-yanvaridan kanal oʻz koʻrsatuvlarini kun-u tun efirga uzatishni boshladi.
Hozirgi kunda telekanal oʻz efiri 1:00 da toʻxtaydi va 6:00 da efir davom etadi

Manbalar

Havolalar 
 Rasmiy veb-sayt 
Televideniye
Oʻzbekiston telekanallari
Mahmud III

Mehmet III, Mehmed III (1568-1603) Usmonlilar imperiyasi sultoni.

Biografiyasi 
1595-1603-yillarda hukmronlik qilgan. Murod IIIning katta oʻgʻli. Taxtga chiqishi bilan 19 nafar aka-ukalarini qatl ettirgan. Bu qoʻrqoq sulton sulolasining boshqa vakillarini boshqaruvdan chetlatib, ularni maxsus „Qafas“ nomli joyda tutqunlikda saqlagan. U otasining siyosatini davom ettirib, Avstriya bilan kurash olib bordi. Avstriyaliklarning Dunaydagi gʻalabasi yanicharlarning gʻalayoniga sabab boʻldi. 1596-yilda sulton Krestesha jangida avstro-venger qoʻshinini tor-mor keltirdi. Sulton gʻalabadan foydalanmay Istanbulga qaytdi. Urush Usmoniylarni ham Avstriyani ham holdan toydirdi. Mehmed (Muhammad) III Istanbulga qaytgach, koʻp oʻtmay vafot etdi. Taxtga uning oʻgʻli Ahmad I chiqdi.

Oilasi

Manbalar 

Usmonlilar imperiyasi hukmdorlari

Usmonli sulolasi
2010-yilgi Qishki Olimpiada oʻyinlari

2010-yilgi Qishki Olimpiada oʻyinlari, rasman XXI Qishki Olimpiya oʻyinlari, yoki Vancouver 2010 Kanadaning Vankuver shahrida 2010-yilning 12-28-fevral kunlari boʻlib oʻtdi

Ishtirokchilar 
Olimpiada oʻyinlarida 82 davlat Olimpiya qoʻmitalari ishtirok etishgan

Quyidagi davlatlar esa qatnashmagan:

Sport turlari

Medallar jadvali

Manbalar
13-hudud

«13-hudud» yoki B13 () — 2004-yilda namoyish etilgan jangari antiutopik film.

Syujeti 
2010-yil. Parij shahrining xavfli hududlari xavfsizlik uchun shaharning boshqa hududlaridan beton devorlar va tikanli simlar bilan oʻrab tashlanib, izolyatsiya qilingan. Bu hududlarda jinoyatchilik, qurol-yarogʻ va giyohvand moddalar savdosi gullab ketgan, shifoxonalar va maktablar ishlamaydi, politsiya esa jinoiy toʻdalarga homiylik qiladi.  Toʻdalardan birining yetakchisi Taha neytron bombasini qoʻlga kiritishga muvaffaq boʻladi. Uning maqsadi – shahar markazini vayron qilish. Bundan xabar topgan hukumat vakillari tomonidan bombani zararsizlantirish uchun 13-hududga maxsus guruh zobiti Damien Tomasso yuboriladi. Bu ishda unga hududni yaxshi biladigan gangster Leïto yordam beradi. Oʻz navbatida Leïtoning maqsadi - oʻz singlisi Lolani Tahaning changalidan qutqarish.

Rollarda

Soundtrack

Mukofotlari 
 2006 Golden Trailer — Best Foreign Action Trailer

Yana qarang 
 Parkur

Manbalar 

Luc Besson filmlari
Fransuz tilidagi filmlar
13-hudud: Muqoyasa

13-hudud: Ultimatum yoki D13-U () 2009-yilda taqdim etilgan jangari antiutopik film. 13-hudud filmining davomi.

Syujeti 
Fransiya ma’muriyati Parij shahrining 13-hududini obodonlashtirishga, bu yerda tartib oʻrnatishga va’da bergan. Biroq, va’dalarning birortasi ham bajarilmagan, bu hududda jinoyatchilik avvalgidan ham battar avj olgan. Hududda bir nechta jinoiy guruhlar gegemonlik qiladi. Mamlakat ichki xavfsizlik xizmati (DISS)ning bir guruh xodimlari esa guruhlar oʻrtasida nizo keltirib chiqarib, ushbu nizolarni videotasmaga tushirib, materialni Fransiya Prezidentiga taqdim etadilar. Korrupsiya botqogʻiga botgan Xizmat xodimlarining maqsadi – “hududni bezori aholisi bilan birga bombardimon qilish va hamkorlar ko’magida zamon talabiga mos yangi shahar barpo etish”dan iborat. Bu ishlarga “halaqit” beradigan asosiy shaxslar – Damien Tomasso ishdan chetlatiladi, Leïto esa qamoqqa olinadi. Damien Leïtoni qamoqdan qochishiga yordam beradi. Leïto Damienga bir guruh yuqori amaldorlarning 13-hududni yer bilan yakson qilish rejasi borligini tushuntiradi. Damien va Leïtoning bir nechta doʻstlari birgalikda DISS xizmati bir guruh xodimlarining asl maqsadlari haqidagi dalillarni qoʻlga kiritadilar. Asosiy vazifa – yuqoridagi dalillarni Prezidentga koʻrsatib, 13-hudud aholisini saqlab qolishdan iborat.

Rollarda

Yana qarang 
 Parkur

Manbalar 

Luc Besson filmlari
Fransuz tilidagi filmlar
Pyesalar

„Pyesalar“ — William Shakespeare qalamiga mansub pyesalar toʻplami. 1960-yil Toshkent shahrida OʻzSSR davlat badiiy adabiyot nashriyotida chop etilgan. Mazkur toʻplamga muallifning eng taniqli besh pyesasi kiritilgan.

Pyesalarni rus tilidan oʻzbek tiliga Maqsud Shayxzoda, Gʻafur Gʻulom va Uygʻun tarjima qilgan. Toʻplamga „Hamlet“ (), „Othello“ (), „Qirol Lear“ (), „Julius Caesar“ () hamda „Romeo va Juliet“ () pyesalari kiritilgan.

Pyesalar 
 „Hamlet“ () (Maqsud Shayxzoda tarjimasi)
 „Othello“ () (Gʻafur Gʻulom tarjimasi)
 „Qirol Lear“ () (Gʻafur Gʻulom tarjimasi)
 „Julius Caesar“ () (Uygʻun tarjimasi)
 „Romeo va Juliet“ () (Maqsud Shayxzoda tarjimasi)

Manbalar 

Pyesa kitoblar
Ochilboy Ramatov

Ramatov Ochilboy Jumaniyozovich (; 21.08.1962, Xorazm viloyati) — oʻzbekistonlik muhandis va davlat arbobi. 2016-yildan hozirgacha Oʻzbekiston Bosh vazirining birinchi oʻrinbosari, 2019—2020-yillarda Transport vaziri, 2002—2019-yillarda „Oʻzbekiston temir yoʻllari“ davlat kompaniyasining boshqaruv raisi, 2015—2020-yillarda Oliy Majlis Senatining aʼzosi, 2012-yildan hozirgacha Oʻzbekiston boks federatsiyasi prezidenti. 2018—2019-yillarda Oʻzbekiston Futbol Federatsiyasi prezidenti boʻlgan.

Biografiyasi 
1962-yil 21-avgustda Xorazm viloyatining Shovot tumanida tugʻilgan. Millati — oʻzbek.

Taʼlim 
1984-yildan 1988-yilgacha Toshkent temir yoʻl muhandislari institutida tahsil olgan.

Mehnat faoliyati 
1980-yildan 1984-yilgacha Urganch lokomotiv deposida mashinist yordamchisi lavozimidan mehnat faoliyatini boshlagan. 1988-yildan 1995-yilgacha Toshkent teplovozlarni taʼmirlash zavodining ustasi, teplovoz sexi boshligʻi oʻrinbosari va vagon taʼmirlash sexi boshligʻi, 1995-yildan 2001-yilgacha „Oʻztemiryoʻlmashtaʼmir“ UK bosh direktori, 2001-yildan 2002-yilgacha „Oʻzbekiston temir yoʻllari“ning bosh bosh muhandisi sifatida ishlagan.

2002-yildan 2019-yilgacha „Oʻzbekiston temir yoʻllari“ning boshqaruv raisi, 2018—2019-yillarda — Oʻzbekiston Futbol Federatsiyasi prezidenti vazifalarida ishlagan.

2012-yildan buyon — Oʻzbekiston boks federatsiyasi prezidenti, 2016-yildan buyon — Oʻzbekiston Bosh vazirining birinchi oʻrinbosari — kommunal soha, qurilish, transport majmuasi rahbari vazifalarida ishlab kelmoqda.

1999—2004-yillarda Oliy Majlis deputati, 2015—2020-yillarda Oliy Majlis Senati aʼzosi boʻlgan.

2019—2020-yillarda Oʻzbekiston transport vaziri vazifasini ham bajargan.

Mukofotlari 
2000-yilda „Oʻzbekistonda xizmat koʻrsatgan sanoat xodimi“ davlat unvoni bilan taqdirlandi. 

2007-yil avgust oyida Fidokorona xizmatlari uchun ordeni bilan taqdirlandi.

2011-yil avgust oyida El-yurt hurmati ordeni bilan taqdirlandi. 

2013-yilda „Oʻzbekiston Qahramoni“ unvoni berildi. 

2013-yilda Latviya davlati tomonidan Eʼtirof xochi ordeni bilan taqdirlandi.

2015-yilda Rossiya Federatsiyasining "Doʻstlik" ordeni bilan taqdirlandi. 

2022-yil 21-avgustda 60 yillik yubileyi munosabati bilan Mehnat shuhrati ordeni berilgan.

Manbalar 

Xorazm viloyatida tugʻilganlar
Oʻzbekiston yetakchilari
Toshkent davlat transport universiteti bitiruvchilari
Oʻzbekiston senatorlari
Oʻzbekiston muhandislari
Oʻzbekiston transport vazirlari
Oʻzbekistonda xizmat koʻrsatgan sanoat xodimlari
Rossiyaning Doʻstlik ordeni sohiblari
Mehnat shuhrati ordeni sohiblari
Fidokorona xizmatlari uchun ordeni sohiblari
El-yurt hurmati ordeni sohiblari
Oʻzbekiston qahramonlari
Ahmadxoʻja Yunusxoʻjayev

Yunusxoʻjayev Ahmadxoʻja Nigʻmonovich 2001-2017-yillarda — Toshkent farmatsevtika instituti rektori. 2017-yil 4-apreldan boshlab Oʻzbekiston Respublikasi prezidentining fan, taʼlim, sogʻliqni saqlash va sportni rivojlantirish ishlari boʻyicha davlat maslahatchisi.

Biografiyasi 
1999-2003 yillarda Sog‘liqni saqlash vazirligi Dori vositalari va tibbiyot texnikasi sifatini nazorat qilish bosh boshqarmasi boshlig‘i. 1999-2000-yillarda Dori vositalari va tibbiyot buyumlari boʻyicha Respublika tender komissiyasi, 2006-yildan dori vositalari va tibbiyot buyumlari sohasidagi amaldagi qonunchilikni takomillashtirish boʻyicha ishchi guruh aʼzosi. 2017-yildan 2019-yilgacha — Oʻzbekiston Respublikasi Prezidentining Davlat maslahatchisi.

2017-yil yanvar oyida oliy o‘quv yurtlari talabalari stipendiyalarini ularning o‘quv natijalaridan qatʼi nazar, 3 foizli rag‘batlantirish jamg‘armasini joriy etish bilan tenglashtirish, bu bilan esa 25 million so‘m byudjet mablag‘larini tejashni taklif qildi.

„Qozogʻiston farmatsiyasi“ jurnali tahririyati aʼzosi.

14-sonli Toshkent shahar okrug saylov komissiyasi raisi (2016-yil)

Manbalar 

Oʻzbekiston yetakchilari
Abu Rayhon Beruniy (film)

Abu Rayhon Beruniy — 1974-yilda namoyish etilgan biografik drama film.

Syujeti 
Filmda buyuk qomusiy olim Abu Rayhon Beruniy hayoti, faoliyati, boshdan kechirgan qiyinchiliklari, shuningdek Rayhon ismli choʻriga boʻlgan muhabbati haqida hikoya qilinadi.

Bosh rollarda

Manbalar 

Sovet Ittifoqi filmlari
Oʻzbekiston filmlari
1968-yil filmlari
Oʻzbekiston Respublikasi fuqarolari uchun viza talablari

Oʻzbekiston Respublikasi fuqarolari uchun viza talablari Oʻzbekiston fuqarolariga boshqa davlatlar tomonidan oʻrnatilgan maʼmuriy kirish cheklovlaridir. 2017-yil 1-yanvar holatiga koʻra Oʻzbekiston fuqarolar 53 ta davlat va hududlarga vizasiz kirish huquqiga egalar, Oʻzbekiston fuqarolarning edi visa-bepul yoki visa boʻyicha vorisi kirish uchun 53 mamlakatlar va hududlar, martabali Oʻzbekiston pasporti 83rd jihatidan sayohat erkinlik (bogʻlab bilan Ivorian, Senegalese, tojikiston va Togolese pasport) koʻra Henley visa cheklovlar indeksi. Ammo, chetga boshlab xorijiy viza talablari, Oʻzbekiston bir necha mamlakatlar deb yuklaydi sababli bir chiqish viza rejimi uning fuqarolari istab uchun qoldiring, oʻzbek fuqarolari kerak, bir exit visa ularning hukumat uchun eng xalqaro sayohat.

O‘zbekiston fuqarolari Rossiya, Turkiya, Ukraina va Indoneziyaga vizasiz borishlari mumkin. AQSh, Yevropa Ittifoqi, Hindiston va Yaponiya Oʻzbekiston pasporti uchun muddatidan oldin vizaga muhtoj boʻlgan davlatlar qatoriga kiradi.

Chiqish vizalari 
Barcha Oʻzbekiston fuqarolari  yaxdhilab o’zi uchun zarur boʻlgan olish bir chiqish vizasi uchun sayohat uchun barcha nodavlat MDH mamlakatlari. Bir chiqish viza emas uchun zarur boʻlgan safari MDH mamlakat, shuning uchun uzoq, deb sayyoh emas, keyin borish uchun bir non-MDH mamlakat. Jazo uchun sayohat qilish, nooziq-MDH mamlakatlari holda bir exit visa oʻz ichiga oladi ogʻir jarima va qamoq shartlari qadar 10 yil ichida uzunligi. Chiqish vizalar bor olingan Ichki Respublikasi mahalliy OVIR (Ofisi Vizalar va Roʻyxatga olish), narxi — $25 va amal uchun ikki yil.

Oʻzbek immigratsion xizmati mumkin emas ruxsat Oʻzbekiston fuqarolari uchun taxta ketgan reyslar holda amal qiladi viza uchun maqsad mamlakat va/yoki qaytish chipta boʻlsa ham, maqsad mamlakat grantlar viza boʻyicha vorisi oʻzbek pasport egalari. Natijada, oʻzbek fuqarolari boʻlishi mumkin borish uchun immigratsiya yaxshilab oqihisoblagich da Toshkent Xalqaro Aeroporti uchun bir tasdiqlash va shtamp oʻz chiptalar oldin ular davom etish uchun bir chek-qarshi.

Viza talablari xaritasi

Chiqish vizasi (OVIR) talablari xaritasi

Visa talablari

Yana qarang 
 Oʻzbekiston respublikasining viza siyosati
 Uzbekistani pasport

Manbalar 

Oʻzbekiston tashqi siyosati
Bomba (film, 1995)

"Bomba" () — „Inson“ kinostudiyasida suratga olingan kinokomediya.

Syujeti 
Xolmat aka oʻz hovlisida aviatsion bombani topib oladi. Buni bilgan odamlar avtomobilni ehtiyot qismi deb oʻylashadi, biroq bomba ekanligi aniq boʻlgach, mutaxassis chaqirtirishadi. Texnik tomonidan bomba ichidagi „yurakcha“ chiqarib olinadi va bombani endi xavfsiz deb eʼlon qiladilar. Bundan xabar topgan harbiylar „yurakcha“ olib tashlangandan keyin bomba yanada xavfliroq boʻlishi mumkinligi haqida ogohlantirishadi. Harbiylar bombani Xolmat akaning hovlisida portlatib yuborishni, evaziga Xolmat akaga Toshkentning markazidan toʻrt xonali uy olib berishni vaʼda qilishadi. Xolmat aka bunga rozilik bermaydi. Xolmat akaning qoʻshnisi Rasul uy haqidagi gapni eshitib qoladi va yarim kechasi bombani kavlab olib, oʻz uyidagi xontaxta ustiga olib qoʻyadi. Xolmat aka Rasul bilan mushtlashadi. Oʻzaro jang davomida praporshik Rahim Ahmedov bombani yerga agʻanayotgan holida tutib oladi va jarlikka koʻtarib borib uloqtiradi. Bomba portlab ketadi. Ahmedov abgor holda jarlikdan chiqib keladi, uni Xolmat akaning qizi Risolat kutib oladi.

Rollarda

Manbalar 

Oʻzbekiston filmlari
1995-yil filmlari
Oʻzbekiston Respublikasi Adliya vazirligi

Oʻzbekiston Respublikasi Adliya vazirligi Oʻzbekiston Respublikasida jamiyat va davlat qurilishi sohasida norma ijodkorligi va huquqni qoʻllash amaliyoti sohasida yagona davlat siyosatini izchil amalga oshiruvchi davlat boshqaruvi organi.

Tuzilmasi 
﻿Oʻzbekiston Respublikasi adliya vazirining 2023-yil 7-fevraldagi 27-son buyrugʻiga koʻra, Adliya vazirligi markaziy apparatining quyidagicha tuzilgan:

 Vazir
 Ijro nazorati va murojaatlar bilan ishlash boshqarmasi
 Jamoatchilik bilan aloqalar boʻlimi
 Raqamlashtirish boshqarmasi
 Strategik rejalashtirish va samaradorlikni baholash boshqarmasi
 Inson resurslari boshqarmasi
 Ishlar boshqarmasi
 Moliya-iqtisod boshqarmasi
 Intellektual mulkni huquqiy himoya qilish boshqarmasi
 Davlat xizmatlari koʻrsatilishini nazorat qilish boshqarmasi
 Adliya vazirligi tizimida korrupsiyaga qarshi kurashish boʻlimi
 Ichki audit boʻlimi
 Birinchi boʻlim
 Vazir oʻrinbosari
 Qonunchilik departamenti
 Jinoiy, maʼmuriy va ijtimoiy qonunchilik boshqarmasi
 Iqtisodiy qonunchilik boshqarmasi
 Idoraviy normativ-huquqiy hujjatlarni davlat roʻyxatidan oʻtkazish boshqarmasi
 Qonunchilik hujjatlarini tahlil qilish, tartibga solish taʼsirini baholash va huquqiy axborot boshqarmasi
 Vazir oʻrinbosari
 Huquqni qoʻllash departamenti
 Huquqni qoʻllashni metodik taʼminlash boshqarmasi
 Huquqni qoʻllash amaliyotini oʻrganish boshqarmasi
 Inson huquqlarini himoya qilish boshqarmasi
 Oʻzbekiston Respublikasi Prezidenti hujjatlari ijrosini nazorat qilish boshqarmasi
 Yuridik taʼlim va sud-ekspertiza boshqarmasi
 Yuridik texnikumlar va Akademik litsey
 X. Sulaymonova nomidagi Respublika sud ekspertiza markazi
 TDYU
 YuMOM
 Vazir oʻrinbosari
 Intellektual mulk departamenti
 Intellektual mulkni roʻyxatga olish va rivojlantirish boshqarmasi
 Xalqaro-huquqiy hamkorlik va xalqaro reytinglar boshqarmasi
 Oʻzbekiston manfaatlarini huquqiy himoya qilish boshqarmasi
 Notariat, advokatura va huquqiy xizmatlar boshqarmasi
 Nodavlat notijorat tashkilotlar boshqarmasi
 „Intellektual mulk markazi“ davlat muassasasi
 Vazir oʻrinbosari
 Davlat xizmatlari departamenti
 Davlat xizmatlari markazlari va FHDY organlari faoliyatini muvofiqlashtirish boshqarmasi
 Davlat xizmatlarini tahlil qilish va rivojlantirish boshqarmasi
 „Oʻzarxiv“ agentligi
 „Adolat“ MHAMPersonallashtirish agentligi
 AKTRM davlat muassasasi
 „Davlat xizmatlarini rivojlantirish markazi“ davlat muassasasi

Manbalar

Havolalar  

Adliya
Oʻzbekiston hukumati
Oʻzbekistonda huquqni muhofaza qilish organlari